Obra-kontratuen administrazio-klausula partikularren agiria

Prozedura irekia

- arloetako betebeharrak ez betetzea (ondore horietarako, ulertuko da 12.2.2.1 klausula ez dela bete baldin eta soldatak ordaindu ez badira edo behin eta berriz berandu ordaindu badira edo hitzarmen kolektiboetan ezarrita daudenak baino soldata-baldintza txikiagoak aplikatzea modu larrian eta doloz): prezioaren %0,5 gutxienez eta %10 gehienez , ez- betetzearen astuntasunaren arabera, eta hala badagokio, errepikapenaren arabera.
- h) Segurtasun eta Osasun Plana aurkezteko epea ez betetzea, plan hori nahitaezkoa denean: berandutze-egun bakoitzeko zenbatekoa kontratuaren prezioaren 5.000,00 euro bakoitzeko euro bat izango da.
- i) Obran eduki beharreko liburuei buruz baldintza orokorren 30.6 klausulan jasotzen diren betebeharrak ez betetzea: kontratuaren prezioaren %1gutxienez, eta %10 gehienez , ez-betetzearen astuntasunaren arabera, eta hala badagokio, errepikapenaren arabera.
- j) Sekretu profesionalaren betebeharra ez betetzea eta datu pertsonalak babesteko araudia urratzea: kontratuaren prezioaren %1gutxienez, eta %10 gehienez , ez-betetzearen astuntasunaren arabera, eta hala badagokio, errepikapenaren arabera.
- k) Suspertze, Transformazio eta Erresilientzia Planetik eratorritako betebeharrak, baldintza orokorren agiriko 29.6 klausulan adierazitakoak, ez betetzea: kontratuaren prezioaren %1 eta %10 artean, ez-betetzearen larritasunaren arabera eta, hala badagokio, errepikatu bada.
- l) 130. artikuluan aurreikusitako subrogazioa jakinarazteko betebeharra ez betetzea: 0,60 euro kontratuaren prezioaren 1.000 euroko atzerapen-egun bakoitzeko, XX egunetik aurrera, BEZik gabe (jakinarazteko betebeharra betetzeko errekerimenduan emandako epea amaitzen den egunetik Aurrera).

OHARRA: zigor hori proposatzen da, baina ez-betetzearen larritasunaren arabera eta ez-betetzea errepikatzekotan, bestelako kopurua ezarri daiteke zigor moduan.

##### 33.2.- Prozedura.

Zigorren ezarpena kontratazio-organoaren ebazpenaren bitartez erabakiko da, eta jardun hauek egin beharko dira hori erabakitzeko:

- a) Zuzendaritza teknikoaren txostena, ikusi diren ez-betetzeak identifikatu eta zigorraren zenbatekoa proposatuz.
- b) Kontratistari entzunaldia eman bost (5) egun balioduneko epean, egokitzat jotzen dituen alegazioak egin ditzan.
- c) Kontratazio-organoaren ebazpena.
- d) Guztizko edo zatikako ordainketak gauzatzeko kontratistari ordaindu behar zaizkion kopuruetatik kenduz bildu; bestela, aipatutako ordainketetatik kendu ezin badira, eratu den bermetik kenduta bildu.

#### 34.- PREZIOAREN ORDAINKETA

Baldintza hauen arabera ordainduko da prezioa:

##### 34.1.- Obra-ziurtagiriak.

Kontratistak eskubidea du kontratuaren arabera, haren aldaketa onetsien arabera eta botere adjudikatzaileak idatziz emandako aginduen arabera benetan egin dituen lanak ordain dakizkion, hitzartutako prezioetan. Egindako obren zenbatekoa hileko ziurtagirien bidez egiaztatuko da, edo kontratuaren klausula espezifikoen 5.2 klausulan ezarritako maiztasuna duten ziurtagirien bidez; ziurtagiriak obraren zuzendaritza teknikoak emango ditu, eta zuzendaritzak berak idatzitako zerrenda balioetsia hartuko du oinarritzat. Ziurtagirien ondoriozko ordainketak konturako ordainketatzat hartuko dira: azkeneko neurketak egiten direnean zuzendu eta aldatu ahal izango dira. Ordainketek ez dakarte berekin obrak onetsi eta obren harrera egiterik.

50

Esp. zk.: